open-index/open-wikipedia-markdown huggingface dataset:
খুশল খান খাট্টাক

**খুশল খান খাট্টাক** (জন্ম: ১৬১৩&nbsp;– মৃত্যু: ২৫শে ফেব্রুয়ারি, ১৬৮৯; , ), **Khushāl Bābā** ( নামেও পরিচিত) ছিল একজন পশতুন কবি, যোদ্ধা এবং পণ্ডিত, এবং খাট্টাক পশতুন আদিবাসীর প্রধান। খাট্টাক সমস্ত পশতুনের ইউনিয়ন পরিচালনা করতেন এবং তিনি তার কবিতার মাধ্যমে পশতুন জাতীয়তাবাদে মুঘল সাম্রাজ্যের বিরুদ্ধে বিদ্রোহ করতে উৎসাহিত করেন। খুশল প্রথম আফগান পরামর্শদাতা যিনি বিদেশি দখলদার থেকে মুক্ত করে, একটি জাতি-রাষ্ট্র নির্মাণের জন্য আফগান উপজাতিদের একতা জন্য তার তত্ত্ব উপস্থাপনা করেন। খুশলের পুশতু ভাষায় অনেক রচনা রয়েছে, তবে ফার্সিতেও তার কিছু কিছু রচনা পাওয়া যায়। খুশলকে "পুশতু সাহিত্যের পিতা" বা ‘বাবাই পশতু’ বা পশতু সাহিত্যের জনক হিসেবে গণ্য করা হয়ত এবং তিনি আফগানিস্তানের জাতীয় কবি।

তার জীবনের সময় অতিবাহিত হয়েছে অত্যাচারী মুঘল সাম্রাজ্যের বিরুদ্ধে সংগ্রাম করে। আফগানিস্তানে মোঘল সাম্রাজ্য প্রতিষ্ঠিত হলে আফগানদের হৃত স্বাধীনতা পুনরুদ্ধারে খোশহাল খান মোঘল সম্রাট আওরঙ্গজেব নিয়োজিত গভর্নরের বিরুদ্ধে যুদ্ধ ঘোষণা করেন। এ সময় তিনি ‘আফগান যোদ্ধা-কবি’ হিসেবে পরিচিত হয়ে উঠেন। চিরঅদ্যম আফগানদের স্বাধীনতা স্পৃহা ধারণ করে খোশহাল খান প্রতিরোধ যুদ্ধের ডাক দেন। কবিতায় তিনি ফুটিয়ে তোলেন স্বাধীনতাহারা আফগানদের ব্যথা ও বেদনার কথা। তার কবিতা ও গদ্য আফগানদের ইতিহাস ও ঐতিহ্যে নতুন মাত্রা যোগ করে। খোশহাল খান শুধু যে যোদ্ধা কবি ছিলেন এমনই নয়, বরং তিনি রচনা করেছেন বহু প্রেমের কবিতা, গান এবং ফার্সি ও আরবি থেকে পশতু ভাষায় অনুবাদও করেছেন এই কবি। সীরাত বিষয়ক তার কবিতাগুলোও অসাধারণ।

## বাল্যকাল
খুশল সম্ভবত ১৬১৩ সালে আফগানিস্তানের খাট্টাক গোত্রে জন্মগ্রহণ করেন। তিনি মুঘল সাম্রাজ্যের আকোরার (বর্তমানে নওশেরা জেলা) *মালিক শাহবাজ খান খাট্টাকের* পুত্র ছিলেন। তার দাদার *মালিক আকুরাই* ছিলেন প্রথম খাট্টাক, যিনি মুঘল সম্রাট জালাল উদ্দিন মোহাম্মদ আকবরের রাজত্বকাল থেকে সেখানে বসবাস করতেন। *আকুরাই* তেরি (কারাক জেলার একটি গ্রাম) থেকে সারাই আকোরাতে চলে আসেন, যেখানে তিনি একটি শহর প্রতিষ্ঠিত এবং নির্মিত করে। বাবাই পশতু খুশল খাট্টাক আফগানদের জাতীয় কবি। জাতীয় বীরও বটে। খুশলের কবিতা আফগানদের চির স্বাধীনস্পৃহার যেন অগ্নিস্ফুলিঙ্গ। মোঘল দখলদারের বিরুদ্ধে সারাটি জীবন ছিলেন উচ্চকণ্ঠ এমনকি নিজের কবরে মোঘাল ঘোড়সওয়ারের ছায়াটিও পড়–ক তা চান নি খুশল। কবরফলকে উৎকীর্ণ কবিতা থেকে তার আভাস মেলে,

মোঘলরা কবরের অমর্যাদা করতে পারে ভেবে প্রথমে গোপনেই তাকে সমাধিস্থ করা হয়। কাবুলের এক পাথুরে পাহাড়ের চূড়ায় দৃঢ়তার অনুষঙ্গ হয়ে উঠেছে যেন খুশল খান খাট্টাক। স্বাধীনতা পিয়াসী মানুষের মনে স্থায়ী আসন গেড়ে বসে আছেন এই কবি। পশতুনদের মুখে মুখে এখনও উচ্চারিত হয় ‘বাবাই পশতু’।

## মৃত্যু ও সমাধি
তিনি ২৫শে ফেব্রুয়ারি ১৬৮৯ সালে মৃত্যুবরণ করেন।

## তথ্যসূত্র

## বহিঃসংযোগ

* Biography of Khushal Khan Khattak 
* Uzgar Entertainment – Promoting Pashto culture Across the globe
* Biography of Khushal Khan Khattak by Afghan Wiki

বিষয়শ্রেণী:১৬১৩-এ জন্ম
বিষয়শ্রেণী:১৬৮৯-এ মৃত্যু
বিষয়শ্রেণী:১৭শ-শতকের আফগান মানুষ
বিষয়শ্রেণী:পুশতু ভাষায় কবি
বিষয়শ্রেণী:পশতু ব্যক্তি
বিষয়শ্রেণী:আফগান কবি
বিষয়শ্রেণী:পশতু জাতীয়তাবাদী
৩৩৫ বছরের যুদ্ধ

**৩৩৫ বছরের যুদ্ধটি** (ওলন্দাজ ভাষায়: Driehonderdvijfendertigjarige Oorlog) হয়েছিল সংযুক্ত নেদারল্যান্ডস ও সিলি দ্বীপপুঞ্জের মধ্যে। উভয় পক্ষের মধ্যে দীর্ঘ সময় শান্তি চুক্তি না হওয়ায় এই যুদ্ধটি বছরের পর বছর ধরে চলছিল। যদিও উভয় পক্ষ থেকে একটি গুলিও ছোঁড়া হয়নি ও একজন মানুষও আহত বা নিহত হয়নি। এজন্য এই যুদ্ধকে রক্তপাতহীন যুদ্ধ ও পৃথিবীর সবচেয়ে দীর্ঘস্থায়ী যুদ্ধের একটি হিসেবে বিবেচনা করা হয়। অবশেষে ১৬৫১ সালে শুরু হওয়া এ যুদ্ধ, ১৯৮৬ সালে শান্তি চুক্তির মাধ্যমে আনুষ্ঠানিকভাবে অবসান হয়।

## ইতিহাস
১৬৪২ থেকে ১৬৫২ সাল পর্যন্ত চলা দ্বিতীয় ব্রিটিশ গৃহযুদ্ধের সময় সিলি দ্বীপপুঞ্জ থেকে রাজা চার্লসের অনুগত রয়ালিস্টিক বাহিনী পিছু হঠতে বাধ্য হয় এবং এই দ্বীপে পার্লামেন্টারিয়ানদের আধিপত্য বিস্তার হয়।

এদিকে পার্লামেন্টারিয়াদের দ্বারা সিলি দ্বীপপুঞ্জে সংযুক্ত নেদারল্যান্ডসের একটি নৌজাহাজ আক্রান্ত হয়। সেসময় ডাচরা ব্রিটিশদের সাথে ভালো সম্পর্ক বজায় রেখে চলত কারণ রানী প্রথম এলিজাবেথের সময় তারা তাদের যুদ্ধে ইংরেজদের সাহায্য পেয়েছিল। গৃহযুদ্ধে যে পক্ষই জয় লাভ করবে তারা সে দলকেই সমর্থন দেবে এই নীতি বজায় রেখে চলত।

ডাচ নেভির জাহাজে আক্রমণের ফলে ডাচদের অনেক ক্ষতি হয় যার ফলে ৩০ মার্চ, ১৬৫১ সালে অ্যাডমিরাল মার্টেন হারপারর্টজোন ট্রুম্প সিলিতে আসেন এবং তার জাহাজের জন্য ক্ষতিপূরন দাবি করেন এবং কিন্তু ইংরেজদের পক্ষ থেকে কোন উত্তর না পেয়ে তিনি সিলিদের বিরুদ্ধে যুদ্ধ ঘোষণা করেন। তিনি শুধু সিলিদের বিরুদ্ধে যুদ্ধ ঘোষণা করেছিলেন কারণ তখন অধিকাংশ অঞ্চলই পার্লামেন্টারিয়ানদের দখলে চলে গিয়েছিল। ১৬৫১ সালের জুনে পার্লামেন্টারিয়ানরা রয়ালিস্টিক অ্যাডমিরাল রবার্ট ব্ল্যাককে অঅত্মসমর্পণ করতে বাধ্য করেন। সেসময় ডাচদের আশ্বাস দেওয়া হয় তারা এটার সমাধান করবে। এরপর ডাচরা যুদ্ধ সমাপ্ত না করেই চলে যায়।

## শান্তিচুক্তি
১৯৮৫ সালে সিলি দ্বীপপুঞ্জের কাউন্সিলের চেয়ারম্যান ও ইতিহাসবিদ “রয় ডানকান” লন্ডনে অবস্থিত নেদারল্যান্ডস দূতাবাসে একটি চিঠি লিখে এই যুদ্ধ সম্পর্কে যে ধারণা প্রচলিত তা অবসান করার আহ্বান জানান। দূতাবাসের কর্মকর্তারা যুদ্ধের খোঁজ খবর নিয়ে জানতে পারেন এই ধারণা সত্য এবং ডানকান শান্তি চুক্তিতে স্বাক্ষর করার জন্য ডাচ রাষ্ট্রদূত “রেইন হাইডিকপারকে” সিলিতে আমন্ত্রণ জানান। রাষ্ট্রদূত সিলিতে এসে ১৭ এপ্রিল, ১৯৮৬ সালে শান্তিচুক্তিতে স্বাক্ষর করেন। এভাবে ৩৫৫ বছর পূর্বে শুরু হওয়া যুদ্ধের অবসান ঘটে। ডাচ দূত মজা করে বলেছিলেন, “সিলিয়ানবাসী সবসময় ভয়ে থাকতেন, আমরা যেকোন সময় তাদের আক্রমণ করতে পারি।”

## যথার্থতা
বোউলি (২০০১) এক বিতর্কে বলেন, হুয়াটলক মেমোরিয়ালের চিঠিটিই সম্ভবত যুদ্ধ ঘোষণার এই কিংবদন্তি ছড়িয়েছিল। 

## তথ্যসূত্র
;পদটীকা

;গ্রন্থপঞ্জি
* "Scilly peace". *[[The Times]]*, 19 April 1986.
* Bowley, RL (2001). *Scilly At War*, pp.&nbsp;37, 38 & 65. Isles of Scilly, UK: Bowley Publications Ltd. .

## বহিঃসংযোগ
* Scilly History

বিষয়শ্রেণী:সিলি দ্বীপপুঞ্জের ইতিহাস
বিষয়শ্রেণী:যুদ্ধ
বিষয়শ্রেণী:১৭শ শতাব্দীর সশস্ত্র সংঘাত
বিষয়শ্রেণী:১৮শ শতাব্দীর সশস্ত্র সংঘাত
বিষয়শ্রেণী:১৯শ শতাব্দীর সশস্ত্র সংঘাত
বিষয়শ্রেণী:২০শ শতাব্দীর সশস্ত্র সংঘাত
বিষয়শ্রেণী:প্রাণহানিবিহীন লড়াই ও সংঘাত
বিষয়শ্রেণী:যুক্তরাজ্য জড়িত যুদ্ধ
বিষয়শ্রেণী:নেদারল্যান্ড জড়িত যুদ্ধ
ইকথাইওফিস

**ইকথাইওফিস** (**অন্ধ কীট** নামেও পরিচিত) এটি একটি উপাঙ্গহীন উভচর প্রাণী। ইকথাইওফিস্ *Calecilians* গণ এর অন্তর্ভুক্ত। দেহ কেঁচো আকৃতির । এই প্রাণী টি প্রায় ১ফুট লম্বা হয়ে থাকে। এরা ভেজা মাটিতে গর্ত করে থাকে। দেহ ক্ষুদ্র ক্ষুদ্র আইশ এ ঢাকা থাকে। চোখ অসচ্ছ তক দিয়ে আবৃত থাকে।চোখ ও নাসাছিদ্র এর মাঝে সংবেদী কর্সিকা থাকে। জীবনের প্রথম পর্যায়ে পানিতে থাকে। স্ত্রী প্রাণী পানির নিকটে গর্ত করে ২০ টির মত ডিম পাড়ে। এটি আদি প্রাণী দক্ষিণ এশিয়ায় এদের বিস্তার লক্ষ্য করা যায়।

## প্রজাতি


বিষয়শ্রেণী:এশিয়ার উভচর প্রাণী
বিষয়শ্রেণী:উভচর প্রাণী
বিষয়শ্রেণী:এশিয়ার উভচর
হোসে মানুয়েল দে লা তোররে

**হোসে মানুয়েল "চিপো" দে লা তোররে ম্যানচাকা** (; জন্ম: ১৩ নভেম্বর, ১৯৬৫) জলিস্কো’র গুয়াদালাহারা এলাকায় জন্মগ্রহণকারী মেক্সিকো জাতীয় ফুটবল দলের বর্তমান ম্যানেজার। পূর্বে তিনি মেক্সিকো দলের মধ্যমাঠের খেলোয়াড় ছিলেন। তিনি তার ডাক নাম *চিপো*তেই বেশি জনপ্রিয়।

## খেলোয়াড়ী জীবন
চিভাস যুব একাডেমীর মাধ্যমে ফুটবল জগতে প্রবেশ করেন চিপো। অংশগ্রহণকৃত সকল দলেরই গুরুত্বপূর্ণ খেলোয়াড়ের মর্যাদা পেয়েছেন তিনি। স্বল্পকালের জন্য ইউরোপের স্পেনের লা লিগা ক্লাবে রেয়াল ওভিয়েদোতেও খেলেছেন তিনি। সেখানে তিনি ৩২ খেলায় ৮ গোল করেন। ১৯৮৬ মৌসুমে চিভাসের পক্ষ হয়ে এস্তাদিও হালিস্কোতে ক্রুজ আজুলকে পরাভূত করে দলকে চ্যাম্পিয়ন করান। এছাড়াও পুয়েবলা ফুটবল ক্লাব, ক্রুস আসুল, টাইগ্রেস, নেকাক্স এবং চিভাস দে গুয়াদালাহারা দলে খেলেছেন তিনি। বিভিন্ন সময়ে মেক্সিকো জাতীয় ফুটবল দলেও খেললেও কোন ফিফা বিশ্বকাপ ফুটবলে অংশগ্রহণের জন্য ডাক পাননি।

## মেক্সিকো জাতীয় ফুটবল দল
১৮ অক্টোবর, ২০১০ তারিখে ঘোষণা করা হয় যে, ২০১০-১১ মৌসুমের প্রিমেরা দিভিসিওন দে মেহিকো শেষে দে লা তোররে মেক্সিকোর নতুন ম্যানেজাররূপে আসীন হতে যাচ্ছেন।
৯ ফেব্রুয়ারি, ২০১১ তারিখে বসনিয়া ও হার্জেগোভিনা জাতীয় ফুটবল দলের বিরুদ্ধে প্রীতি খেলায় মেক্সিকোর ২-০ গোলে জয়ের মাধ্যমে ম্যানেজার হিসেবে অভিষেক ঘটে তার। তার নেতৃত্বে মেক্সিকো ২০১১ সালের কনকাকাফ গোল্ড কাপ প্রতিযোগিতায় অপরাজিত চ্যাম্পিয়ন হয়। চূড়ান্ত খেলায় তারা চীরপ্রতিদ্বন্দ্বী মার্কিন যুক্তরাষ্ট্রের বিরুদ্ধে ৪-২ ব্যবধানে জয়ী হয়। ম্যানেজার হিসেবে তার প্রথম পরাজয় ঘটে ব্রাজিলের বিপক্ষে অনুষ্ঠিত প্রীতি খেলায় ২-১ গোলের ব্যবধানে। ২০১১ সালের শেষ খেলায় সার্বিয়া জাতীয় ফুটবল দলের বিপক্ষে তার দল ২-০ ব্যবধানে জয় পায়।

## তথ্যসূত্র

## বহিঃসংযোগ
* Jose Manuel de la Torre's profile and stats

বিষয়শ্রেণী:মেক্সিকীয় ফুটবলার
বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মেক্সিকোর পুরুষ আন্তর্জাতিক ফুটবলার
বিষয়শ্রেণী:মেক্সিকান ফুটবল ম্যানেজার
বিষয়শ্রেণী:কনকাকাফ গোল্ড কাপ বিজয়ী ম্যানেজার
বিষয়শ্রেণী:২০১১ কনকাকাফ গোল্ড কাপ ম্যানেজার
বিষয়শ্রেণী:রেয়াল ওবিয়েদোর খেলোয়াড়
বিষয়শ্রেণী:১৯৯১ কনকাকাফ গোল্ড কাপের খেলোয়াড়
বিষয়শ্রেণী:রিয়াল ওবিয়েদোর খেলোয়াড়
বিষয়শ্রেণী:লিগা এমএক্সের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ক্লাব দেপোর্তিভো গুয়াদালাহারার খেলোয়াড়
বিষয়শ্রেণী:মেক্সিকোর অনূর্ধ্ব-২০ আন্তর্জাতিক ফুটবলার
বিষয়শ্রেণী:ক্রুস আসুলের ফুটবলার
বিষয়শ্রেণী:২০শ শতাব্দীর মেক্সিকান পুরুষ ক্রীড়াবিদ
যাদবপুর

**যাদবপুর** দক্ষিণ কলকাতার একটি পার্শ্ববর্তী অঞ্চল। অঞ্চলটি উত্তরে ঢাকুরিয়া, পশ্চিমে টালিগঞ্জ, পূর্বে সন্তোষপুর এবং দক্ষিণে গড়িয়া অঞ্চল দ্বারা পরিবেষ্টিত। এই অঞ্চলে মূলত মধ্যবিত্ত ও উচ্চবিত্ত  মানুষেরা বসবাস করেন। এই অঞ্চলের প্রধান শিক্ষা প্রতিষ্ঠান হল যাদবপুর বিশ্ববিদ্যালয়।

## ইতিহাস

১৮৭৬ সালে মহেন্দ্রলাল সরকার সম্পূর্ণ ব্যক্তিগত উদ্যোগে যাদবপুরে ইন্ডিয়ান অ্যাসোসিয়েশন ফর দ্য কালটিভেশন অব সায়েন্স নামক সাধারণ বিজ্ঞান গবেষণা সংস্থা প্রতিষ্ঠা করেছিলেন।

১৯০৬ সালে রাজা সুবোধচন্দ্র মল্লিক, ব্রজেন্দ্রকিশোর রায়চৌধুরী ইত্যাদির দানের টাকায় জাতীয় শিক্ষা পরিষদ স্বদেশী উদ্যোগে বিজ্ঞান ও প্রযুক্তির বিস্তারের জন্য যাদবপুরে বিভিন্ন শিক্ষাপ্রতিষ্ঠান স্থাপন করেছিল। বেঙ্গল টেকনিক্যাল ইনস্টিটিউট (বিটিআই) প্রথমদিকে মানিকতলায় প্রতিষ্ঠিত হলেও পরে যাদবপুরে স্থানান্তরিত করে হয়েছিল, যা তখন এক শান্ত শহরতলি এলাকা ছিল। পরে এর নাম কলেজ অফ ইঞ্জিনিয়ারিং অ্যান্ড টেকনোলজি রাখা হয়েছিল এবং ১৯৫৫ সালে এর নাম যাদবপুর বিশ্ববিদ্যালয় হয়েছিল।

১৯৮৪ সালে জানুয়ারিতে লাগু হওয়া কলকাতা পৌর প্রতিষ্ঠান আইন, ১৯৮০-এর ফলে যাদবপুর, দক্ষিণ শহরতলি এবং গার্ডেন রিচ পৌরসভা কলকাতা পৌরসংস্থার অন্তর্গত হয়েছিল, যার ফলে ওয়ার্ড সংখ্যা ১০০ থেকে ১৪১-এ বৃদ্ধি পেয়েছিল।

## সাউথ সিটি

## তথ্যসূত্র

## বহিঃসংযোগ

বিষয়শ্রেণী:দক্ষিণ কলকাতার পাড়া
বিষয়শ্রেণী:কলকাতার পাড়া
জুদিয়াক (খুনি)

thumb|প্রেরিত চিঠিতে জুদিয়াক এই চিহ্নটি ব্যবহার করত

**জুদিয়াক** ছিলেন একজন সিরিয়াল কিলার যিনি ১৯৬০ সালের পর থেকে ১৯৭০ সাল পর্যন্ত উত্তর ক্যালিফোর্নিয়ায় মানুষ খুন করেছেন। এখন পর্যন্ত এই খুনির পরিচয় জানা যায়নি। জুদিয়াক ডিসেম্বর ১৯৬৮ ও অক্টোবর ১৯৬৯ সালের মধ্যে বেনিসিয়া, ভ্যালিযু, লেক ব্যারিসা এবং সান ফ্রান্সিসকোতে সক্রিয় ছিলেন। তিনি ১৬ থেকে ২৯ বছর বয়সের মধ্যে চারজন পুরুষ ও তিনজন নারীকে হত্যার জন্য টার্গেট করেছিলেন। প্রত্যেক হত্যার পর খুনি স্থানীয় পুলিশ ও সংবাদসংস্থাকে জানিয়ে একটি চিঠি দিতেন যাতে তিনি তার নাম জুদিয়াক বলে উল্লেখ করেন। এসব চিঠিতে চারটি সাংকেতিক ভাষার শব্দ ছিল যার মধ্যে এখন পর্যন্ত মাত্র একটি সমাধান করা হয়েছে।

খুনের পর থেকে তদন্ত কর্মকর্তারা অনেককে খুনের অভিযোগে গ্রেফতার করেন কিন্তু তাদের হাতে জোড়ালো কোন প্রমাণ ছিলনা। ২০০৪ সালের এপ্রিলে সানফ্রান্সিসকো পুলিস এই মামলাকে সক্রিয় মামলার তালিকা থেকে বাদ দেয়। যদিও পরবর্তীকালে ২০০৭ সালের মার্চে আবার চালু হয়েছিল কিন্তু কোন উল্লেখযোগ্য অগ্রগতি হয়নি। ভ্যিালিজু, নাপা কাউন্টি ও সোলানো কাউন্টির প্রশাসন এখনো মামলাটি চালু করে রেখেছে। ক্যালিফোর্নিয়া পুলিস প্রশাসন ১৯৬৯ সাল থেকে জুদিয়াক মামলাটি চালু রেখেছে কিন্তু কেউই তেমন কোন আগ্রগতি অর্জন করতে পারেনি।

## হত্যাকাণ্ড
;নিশ্চিত টার্গেট
যদিও জুদিয়াক তার চিঠিতে ৩৭টি হত্যার কথা দাবি করেছিল কিন্তু তদন্ত কর্মকর্তারা মাত্র ৭ জনের কথা নিশ্চিত হয়েছেন। যাদের মধ্যে ২ জন আহত অবস্থায় উদ্ধার পেয়েছিল। নিচে তালিকা দেওয়া হল,

* ডেভিড আর্থার ফ্যারাডে (১৭) এবং বিটে লাউ জেনসন (১৬), যাদেরকে গুলি করে হত্যা করা হয়েছিল ২০ ডিসেম্বর ১৯৬৮ সালে। তাদের দেহ পাওয়া গিয়েছিল বেনিসিয়া শহরের লেক হেরম্যান সড়কে। স্থানাঙ্ক: 
* ৪ জুলেই, ১৯৬৯ সালে মাইকেল রেনাল্ট ম্যাগাও (১৯) ও ডারলেন এলিজাবেথ ফেরিনকে ভ্যালেজোর ব্লু রক স্প্রিং পাকিং এলাকায় গুলি করা হয়। ম্যাগাও বেঁচে যায় কিন্তু মাইকেলকে কাইসের ফাউন্ডেসন হাসপাতালে নেওয়ার পর ডাক্তাররা তাকে মৃত ঘোষণা করে। স্থানাঙ্ক: 
* ব্রায়ান কেলভিন হার্টনেল (২০) ও সিসিলিয়া অ্যানা শ্যাপার্ড (২২) ২৭ সেপ্টেম্বর ১৯৬৯ সালে গুলিবিদ্ধ হন কিন্তু শ্যাপার্ড পরে মারা যান। স্থানাঙ্ক: 
* পাউল লি স্টিন (২৯) ১৯৬৯ সালের ১১ অঅক্টোবর গুলিবিদ্ধ হয়ে মারা যান। স্থানাঙ্ক: 

## তথ্যসূত্র

### প্রধান উৎস

এফবিআই নথি:
* FBI Case File (1 of 5) on the Zodiac Killer. 89 pages.
* FBI Case File (2 of 5) on the Zodiac Killer. 109 pages.
* FBI Case File (3 of 5) on the Zodiac Killer. 258 pages.
* FBI Case File (4 of 5) on the Zodiac Killer. 208 pages.
* FBI Case File (5 of 5) on the Zodiac Killer. 373 pages.

## আরো পড়ুন

* 
* 
* 
* 
* 
* 
* 

## বহিঃসংযোগ

* "Zodiac Murder Map" – Google Map plotting definite and possible Zodiac attacks (with details).

বিষয়শ্রেণী:মার্কিন ধারাবাহিক খুনি
বিষয়শ্রেণী:পুরুষ ধারাবাহিক খুনি
বিষয়শ্রেণী:অশনাক্ত ধারাবাহিক খুনি
বিষয়শ্রেণী:২০শ শতাব্দীর অপরাধী
বিষয়শ্রেণী:মার্কিন ডাকাত
বিষয়শ্রেণী:ডাকনাম
বিষয়শ্রেণী:মার্কিন যুক্তরাষ্ট্রে অমীমাংসিত খুন
বিষয়শ্রেণী:২০শ শতাব্দীর মার্কিন খুনি
প্রকৌশল ও প্রযুক্তি বিশ্ববিদ্যালয়, লাহোর

**প্রকৌশল ও প্রযুক্তি বিশ্ববিদ্যালয়, লাহোর**, বা **ইউইটি লাহোর** () পাকিস্তানের প্রাচীনতম প্রকৌশল বিশ্ববিদ্যালয়। এটি পাঞ্জাবের লাহোরে অবস্থিত

## তথ্যসূত্র

## বহিঃসংযোগ
* 
* HEC - Rankings

বিষয়শ্রেণী:লাহোর
*
বিষয়শ্রেণী:পাকিস্তানের স্থাপত্য স্কুল
বিষয়শ্রেণী:পাকিস্তানের প্রকৌশল বিশ্ববিদ্যালয় ও কলেজ
বিষয়শ্রেণী:লাহোরে বিশ্ববিদ্যালয় ও কলেজ
বিষয়শ্রেণী:লাহোর জেলায় বিশ্ববিদ্যালয় এবং কলেজ
বিষয়শ্রেণী:কমনওয়েলথ বিশ্ববিদ্যালয়ের অ্যাসোসিয়েশন
বিষয়শ্রেণী:১৯২১-এ ভারতে প্রতিষ্ঠিত
বিষয়শ্রেণী:১৯২১-এ ব্রিটিশ ভারতে প্রতিষ্ঠিত
বিষয়শ্রেণী:লাহোরের বিশ্ববিদ্যালয় ও কলেজ
বিষয়শ্রেণী:লাহোর জেলা
বিষয়শ্রেণী:১৯২১-এ প্রতিষ্ঠিত শিক্ষাপ্রতিষ্ঠান
মোয়া (পাখি)

**মোয়া** () নিউজিল্যান্ডের স্থানিক একদল বৃহদাকৃতির বিলুপ্ত প্রজাতির পাখি। প্রায় ৭০০ বছর আগে এরা পৃথিবীতে বিচরণ করত। এখন পর্যন্ত ৬টি গণে মোট ৯ প্রজাতির মোয়ার খোঁজ পাওয়া গেছে। আকৃতিতে এরা ছিল বিশাল। দুটি অন্যতম বৃহৎ প্রজাতি *Dinornis robustus* ও *Dinornis novaezelandiae*-এর উচ্চতা গলা টান অবস্থায় ৩.৬ মিটার (প্রায় ১২ ফুট) এবং ওজন ২৩০ কেজি (৫১০ পাউন্ড) পর্যন্ত হত। মোয়া কিউই পাখির উড্ডয়নে অক্ষম। ধারণা করা হয় মোয়া আর কিউই একই গণ ভুক্ত।

## বর্ণনা
এদের উচ্চতা ১০-১২ ফুট গলা জিরাফ এর ন্যায় লম্বা। এদের ঠোঁট খাটো ও ৪টি আঙ্গুল যুক্ত ভারি পা ছিল।

## খাদ্যাভ্যাস
মোয়া পাখি তৃণভোজী। মূলত গাছের পাতা খেয়েই এরা জীবনধারন করত।

## বিলুপ্তি
মোয়ার বিলুপ্তি প্রধান কারণ হাস্ট ঈগল ও মাওরি আদিবাসীদের বিশেষ আচার-অনুষ্ঠান। মাউরিরা উৎসব-অনুষ্ঠানে মোয়ার হাড় ব্যবহার করত। তাছাড়া মোয়ার ডিমের খোলসে মৃতদেহ কবর দিত। ১৪০০ সালের দিকে মোয়ারা সম্পূর্ণ বিলুপ্ত হয়ে যায়।

## তথ্যসূত্র

## বহিঃসংযোগ

* TerraNature list of New Zealand's extinct birds
* Moa Pages 
* TerraNature page on Moa
* Tree of Life classification and references 
* ''Moa'' in Te Ara - the Encyclopedia of New Zealand

*
বিষয়শ্রেণী:বিলুপ্ত পাখি
বিষয়শ্রেণী:Higher-level bird taxa restricted to New Zealand
বিষয়শ্রেণী:Late Quaternary prehistoric birds
বিষয়শ্রেণী:Extinct birds of New Zealand
বিষয়শ্রেণী:Ratites
বিষয়শ্রেণী:পঞ্চদশ শতক থেকে বিলুপ্ত পাখি
বিষয়শ্রেণী:Megafauna
বিষয়শ্রেণী:Species made extinct by human activities
বিষয়শ্রেণী:Animals with only two limbs
বিষয়শ্রেণী:মাওরি শব্দ ও শব্দসমষ্টি
বিষয়শ্রেণী:বিলুপ্ত প্রাণী
বিষয়শ্রেণী:শার্ল লুসিয়াঁ বোনাপার্ত কর্তৃক নামকরণকৃত ট্যাক্সা
লিংকডইন

**লিংকডইন** মাইক্রোসফট এর অধীনস্থ সামাজিক যোগাযোগের একটি ওয়েবসাইট। ওয়েব সাইটটি ডিসেম্বর, ২০০২ সালে প্রতিষ্ঠিত হয় এবং ৫ মে, ২০০৩ সালে আনুষ্ঠানিক ভাবে চালু করা হয়। সামাজিক যোগাযোগের এই ওয়েবসাইটটি পেশাজীবীরাই বেশি ব্যবহার করে থাকে। ২০১৩ সালের এক বিবৃতিতে লিঙ্কডইন ঘোষণা দেয় বর্তমানে তাদের নিবন্ধিত ব্যবহারকারীর সংখ্যা ২০০ মিলিয়ন, যারা ২০০টি ভিন্ন ভিন্ন দেশের নাগরিক।

এই সাইটটি বর্তমানে ইংরেজি, ফরাসি, জার্মান, ইতালীয়, পর্তুগিজ, স্পেনিশ, ওলন্দাজ, সুইডিশ, রোমানিয়ান, রাশিয়ান, তুর্কি, জাপানিজ, চেক, পোলিশ, কোরিয়ান, ইন্দোনেশিয়ান এবং মালয় ভাষায় ব্যবহার করা যায়। কান্টকাস্টের এক সমীক্ষা অনুযায়ী যুক্তরাষ্ট্র থেকে লিংকডইনের মাসিক ব্যবহারকারীর সংখ্যা ২১.৪ মিলিয়ন ও সাড়া বিশ্বে ৪৭.৬ মিলিয়ন। জুন ২০১১ সালে এর নিয়মিত ব্যবহারকারীর সংখ্যা ছিল ৩৩.৯ মিলিয়ন যা বছরের শুরুর থেকে ৬৩% বেশি এবং এটি আরেক সামাজিক যোগাযোগের ওয়েবসাইট মাইস্পেসকে ছাড়িয়ে যায়। লিংকডইন শেয়ার বাজারে আসে জানুয়ারি ২০১১ সালে ও প্রথম তাদের পাবলিক শেয়ার ছাড়ে ১৯ মে, ২০১১ সালে এলএনকেডি (LNKD) প্রতীক ব্যবহার করে।

## তথ্যসূত্র

## বহিঃসংযোগ
* 
* 
* SEC Form S-1 Registration Statement – LinkedIn's IPO filing

বিষয়শ্রেণী:মার্কিন ওয়েবসাইট
বিষয়শ্রেণী:সামাজিক যোগাযোগ মাধ্যম
বিষয়শ্রেণী:২০০২-এ প্রতিষ্ঠিত ইন্টারনেট সম্পত্তি
বিষয়শ্রেণী:সামাজিক যোগাযোগের ওয়েবসাইট
বিষয়শ্রেণী:মাইক্রোসফট অধিগ্রহণ
বিষয়শ্রেণী:২০১৬-এর অধিগ্রহণ ও একত্রীকরণ
বিষয়শ্রেণী:পেশাদার নেটওয়ার্ক
বিষয়শ্রেণী:ভর্তিকরণ
বিষয়শ্রেণী:মার্কিন সামাজিক যোগাযোগের ওয়েবসাইট
বিষয়শ্রেণী:মার্কিন যুক্তরাষ্ট্রের কর্মসংস্থান ওয়েবসাইট
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
অ্যাঞ্জেল জলপ্রপাত

**অ্যাঞ্জেল জলপ্রপাত** (; পিমন ভাষা: *Kerepakupai Vená*, "সর্বোচ্চ বিন্দু থেকে পড়া", যার অর্থ "গভীরতম স্থানের জলপ্রপাত", অথবা Parakupá Vená অর্থ) ভেনিজুয়েলার একটি জলপ্রপাত। এটি বিশ্বের সর্বোচ্চ নিরবচ্ছিন্ন জলপ্রপাতর যার উচ্চতা ৯৭৯ মিটার (৩,২১২ ফুট) এবং গভীরতা ৮০৭ মিটার (২,৬৪৮ ফুট)। এটি ইউনেস্কো বিশ্ব ঐতিহ্যবাহী স্থানের অংশ।

## ইতিহাস
জলপ্রপাতটি ১৯৩৭ সালে মার্কিন বিমানচালক জিমি অ্যাঞ্জেল আবিষ্কার করেন। এর পর থেকে তার নামানুসারেই এটির পরিচিতি লাভ করে।
থাম্ব|কেন্দ্র|700px|অয়েন্তেপুই এবং ইসলা রেতন ক্যাম্প থেকে এঞ্জেল জলপ্রপাত (কেন্দ্র) এর আংশিক মেঘলা দৃশ্য, শুষ্ক মৌসুমের শেষ সময় নেওয়া

## নাম
স্থানীয় আদিবাসীরা জলপ্রপাতটিকে বলে কেরেপাকুপাই মেরু। তাই হুগো শাভেজ জলপ্রপাতটির নাম পরিবর্তন করতে চেয়েছিলেন।

## গ্যালারি

File:Salto angel.jpg| শুষ্ক মৌসুমে অ্যাঞ্জেল জলপ্রপাত
File:JimmieAngelPlane.jpg| জিমি অ্যাঞ্জেলের উড়োজাহাজ, সিওডাড বলিভার বিমানবন্দরে প্রদর্শিত হচ্ছে
File:Salto Angel from Raton.JPG|কেরেপাকুপাই মেরু
File:SaltoAngel3.jpg|অ্যাঞ্জেল জলপ্রপাত
File:Salto_angel_descubierto.jpg|অ্যাঞ্জেল জলপ্রপাত
File:Canaima - Salto Angel.jpg|অ্যাঞ্জেল জলপ্রপাত
File:Salto Angel from Raton.JPG| রেটন থেকে অ্যাঞ্জেল জলপ্রপাত
File:Salto Angel Dry Season.jpg| শুষ্ক মৌসুমে অ্যাঞ্জেল জলপ্রপাত, যখন ঝর্ণার পানি খুব কম
File:SaltoAngel2.jpg| অ্যাঞ্জেল জলপ্রপাত, বলিভার স্টেট, ভেনিজুয়েলা
File:Salto Angel from above.jpg| উপর থেকে অ্যাঞ্জেল জলপ্রপাত, অয়েনটেপুই, ভেনিজুয়েলা
File:SaltoAngel1.jpg| অ্যাঞ্জেল জলপ্রপাত, দাপ্তরিক নাম : কেরেপাকুপাই মেরু
File:Angel falls.jpg|অ্যাঞ্জেল জলপ্রপাত


## তথ্যসূত্র

## বহিঃসংযোগ
* Official website of Angel Falls 

* 

বিষয়শ্রেণী:Bolívar (state)
বিষয়শ্রেণী:Orinoco basin
বিষয়শ্রেণী:ভেনেজুয়েলার নদী
বিষয়শ্রেণী:ভেনেজুয়েলার জলপ্রপাত
বিষয়শ্রেণী:ভেনেজুয়েলার বিশ্ব ঐতিহ্যবাহী স্থান
রাম বসু

**রাম বসু** (১৩ সেপ্টেম্বর ১৯২৫ - ১১ ফেব্রুয়ারি ২০০৭)  আধুনিক বাঙালি কবি, বহুকাল মার্কসবাদী চিন্তাধারায় অনুপ্রাণিত। দ্বিতীয় বিশ্বযুদ্ধের মর্মান্তিক বছরের পর লেখা তার প্রথম কাব্যগ্রন্থ তোমাকে (১৯৫০) কবিতা-প্রেমী সমাজে সাড়া জাগায়।
এই গ্রন্থের শীর্ষ কবিতা *তোমাকে*, *পরান মাঝি হাঁক দিয়েছে* ইত্যাদি কবিতা আজও গভীর জনপ্রিয়তার দাবী রাখে।

প্রগতিবাদী কবিতার জন্য বিখ্যাত হলেও, প্রেমের কবিতা-তেও তিনি সিদ্ধহস্ত, এবং নাটক-সুলভ সংলাপের প্রয়োগ বিশেষভাবে লক্ষ্যণীয়

## জীবনী

রাম বসুর জন্ম ১৯২৫ খ্রিস্টাব্দের ১১ সেপ্টেম্বর ব্রিটিশ ভারতের অধুনা পশ্চিমবঙ্গের উত্তর চব্বিশ পরগনা জেলায় ইছামতী নদীর পার্শ্ববর্তী তারাগুনিয়া গ্রামে। পিতা ললিতকুমার বসু ও মাতা ইন্দুবালা। রাম বসুর জীবনের প্রথমদিক অতিবাহিত হয় বর্তমানের ঝাড়খণ্ড রাজ্যের সিংভূমের খনি অঞ্চলে তার পিতার কাঠের ব্যবসাস্থলে। পিতামহ অঘোরনাথ ছিলেন একজন কবি। তাই পারিবারিক সূত্রেই রাম বসু কবিতা রচনার প্রেরণা পান। ১৯৪২ খ্রিস্টাব্দে প্রবেশিকা পরীক্ষা পাশের পর কলকাতার বিদ্যাসাগর কলেজে ভরতি হন। বাণিজ্য শাখায় স্নাতক হওয়ার পর তিনি কলকাতা বিশ্ববিদ্যালয়ে স্নাতকোত্তর শ্রেণীতে পড়ার সময়ই কমিউনিস্ট ভাবাদর্শে শ্রদ্ধাশীল রাম বসু কমিউনিস্ট পার্টিতে যোগ দেন। পড়াশোনা অসম্পূর্ণই থাকে। পরে তিনি পশ্চিমবঙ্গ মধ্যশিক্ষা পর্ষদের চাকরিতে যোগ দেন এবং সেখানে ডেপুটি সেক্রেটারির পদে থেকে অবসর নেন। 
## সাহিত্যকর্ম
রাম বসুর প্রথম কবিতা ১৯৪৩ খ্রিস্টাব্দে *অরণি* পত্রিকায় প্রকাশিত হয়। পরে তার অসংখ্য কবিতা অগ্রণী, ডাক, ইস্পাত, পরিচয়, ক্লান্তি, গণতন্ত্র, গণতান্ত্রিক, অমৃত, যুবমানস, সপ্তাহ, নক্ষত্রসহ বিভিন্ন পত্রিকায় প্রকাশিত হয়। তার *ভাষণ*, *প্রাণ মাঝি হাঁক দিয়েছে*,*গজেন মালী* প্রভৃতি কবিতা পঞ্চাশ-ষাটের দশকে একরকম আলোড়ন সৃষ্টি করেছিল।  প্রকাশভঙ্গির স্পষ্টতা ও সাবলীলতা সেই সঙ্গে তার সমাজ সচেতনতা ছিল রাম বসুর কাব্যের বিশিষ্ট লক্ষণ। রাম বসু নিজের নামে ১৪ টি কাব্যগ্রন্থ, দশটি কাব্য নাটক এবং "কনিষ্ক" ছদ্মনামে প্রবন্ধ ও উপন্যাস সহ আরো ষোলটি গ্রন্থ রচনা করেন।

## পুরস্কার
১৯৮৯ খ্রিস্টাব্দে তিনি *একগুচ্ছ কাব্যনাট্য * গ্রন্থটির জন্য পশ্চিমবঙ্গ সরকারের রবীন্দ্র পুরস্কার লাভ করেন। এছাড়া তিনি উল্টোরথ পুরস্কার পেয়েছেন।

## কাব্যগ্রন্থ
* তোমাকে (১৯৫০)
* যখন যন্ত্রণা (১৯৫৪)
* দৃশ্যের দর্পণে (১৯৫৬)
* অন্তরালে প্রতিমা (১৯৬৬)
* হে অগ্নি, প্রবাহ (১৯৬৭)
* কানামাছি (১৯৭২)
* সময়ের কাছে, সমুদ্রের কাছে (১৯৭৯)
* মন্ত্র খুঁজি (১৯৮১)
* আমি সাক্ষ্য দিই (১৯৯০)
* কয়েকটি কবিতা (১৯৯২)
* ঝিনুকে পড়ন্ত আলো (২০০০)
* জোনাকির আদিত্য বৃত্তান্ত (২০০১)
* সমুদ্র যে কাল (২০০৩)
*কবিতা সমগ্রের কাছাকাছি (২০০৪)
* রাম বসুর শ্রেষ্ঠ কবিতা (২০০৫)
* যাই,যাচ্ছি (২০০৭)

## পারিবারিক জীবন ও জীবনাবসান
কবি রাম বসুর পত্নী অলকা বসু ছিলেন একজন প্রধান শিক্ষিকা। তিনি ২০০৬ খ্রিস্টাব্দের ৩১ জানুয়ারি প্রয়াত হন। তাদের একমাত্র কন্যা সুকন্যা ছিলেন জননেত্রী ইলা মিত্রের পুত্রবধূ। কবি রাম বসু ২০০৭ খ্রিস্টাব্দের ১১ ফেব্রুয়ারি পরলোক গমন করেন। 

## পাদটীকা

বিষয়শ্রেণী:১৯২৫-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:রবীন্দ্র পুরস্কার বিজয়ী
বিষয়শ্রেণী:বাঙালি লেখক
ওপেন নলেজ ফাউন্ডেশন

দ্য **ওপেন নলেজ ফাউন্ডেশন** (**ওকেএফ**) একটি অলাভজনক সংস্থা। সংস্থাটি ওপেন নলেজ, ওপেন কন্টেন্ট এবং ওপেন ডাটাসহ বেশ কয়েকটি প্রকল্প নিয়ে কাজ করে। ২০০৪ সালের ২৪ মে সংস্থাটি প্রতিষ্ঠিত হয়  যুক্তরাজ্যের ক্যাম্ব্রিজে। এ ফাউন্ডেশনের প্রকাশিত ওপেন নলেজ ডেফিনেশন এবং সংস্থার পরিচালনায় বেশ কয়েকটি প্রকল্পও পরিচালিত হচ্ছে। এর মধ্যে একটি হচ্ছে কম্প্রিহেনসিভ নলেজ আর্কাইভ নেটওয়ার্ক যা সিকেএএন নামে পরিচিত। বিভিন্ন সরকারি দপ্তরে এ সফটওয়্যারটির মাধ্যমে ব্যবস্থাপনার কার্যক্রম পরিচালনা করা হয়।  কারিগরি নানা সুবিধার পাশাপাশি সংস্থাটি বিভিন্ন পরামর্শও দিয়ে থাকে।  এছাড়া ওপেন কন্টেন্ট বিষয়েও পরামর্শ দেয় সংস্থাটি।  উদাহরণস্বরূপ, বিভিন্ন উন্নয়নের জন্য *ওপেন ডাটাবেস লাইসেন্স* (ওডিবিএল) এবং *ওপেন নলেজ ডেফিনেশন* উল্লেখযোগ্য। 

## আয়োজন
এর বার্ষিক অন্যতম একটি আয়োজন হচ্ছে **ওপেন নলেজ সম্মেলন** (ওকেসিওএন)। ২০০৭ সাল থেকে প্রতিবছর এ সম্মেলন অনুষ্ঠিত হচ্ছে।  ২০১৩ সালে ১৬ জুলাই- ১৮ জুলাই এ সম্মেলন অনুষ্ঠিত হবে সুইজারল্যান্ডের জেনেভায়। 

## তথ্যসূত্র

## বহিঃসংযোগ

* The Open Knowledge Foundation *official website*
* Open Knowledge Foundation Weblog
* Comprehensive Knowledge Archive Network
* KnowledgeForge - Home
* The Open Knowledge Definition

বিষয়শ্রেণী:২০০৪-এ প্রতিষ্ঠিত
বিষয়শ্রেণী:অ্যাক্সেস টু নলেজ আন্দোলন
বিষয়শ্রেণী:মুক্ত ও ওপেনসোর্স সফটওয়্যার সংগঠন
বিষয়শ্রেণী:উন্মুক্ত বিষয়বস্তু
বিষয়শ্রেণী:২০০৪-এ যুক্তরাজ্যে প্রতিষ্ঠিত
বিষয়শ্রেণী:পাবলিক ডোমেইন
বিষয়শ্রেণী:২০০৪-এ প্রতিষ্ঠিত সংগঠন
দ্য ডেইলি টক

thumb|250px|দ্য ডেইলি টক, ডিসেম্বর (২০০৫)
**দ্য ডেইলি টক** ইংরেজি ভাষায় ব্ল্যাকবোর্ডে লিখিত একটি দৈনিক পত্রিকা। সবচেয়ে গুরুত্বপূর্ণ খবরগুলো প্রতিদিন হাতে লিখে প্রকাশিত হচ্ছে এই কাগজে। এটি লাইবেরিয়ার রাজধানী মনরোভিয়ার টাবম্যান বুলেভার্ডে অবস্থিত। নিউ ইয়র্ক টাইমসের তথ্য মতে এটি মনরোভিয়ার সর্বাধিক পঠিত পত্রিকা কারণ মনরোভিয়ার অধিকাংশের কাছেই টাকার স্বল্পতা থাকাতে তারা গতানুগাতিক সংবাদ মাধ্যমের দেখা পায় না। 

২০০০ সালে এই ব্ল্যাকবোর্ড পত্রিকাটি প্রতিষ্ঠা করেন **আলফ্রেড জে. স্যারলিফ**। তিনিই এই দৈনিকের একমাত্র প্রকাশক, সম্পাদক ও প্রতিবেদক। তিনি মনে করেন যুদ্ধ পরবর্তী লাইবেরিয়া একটি তথ্য সম্বৃদ্ধ দেশে পরিনত হবে এবং তিনি সহজে জনগনের কাছে তথ্য পৌঁছে দেওয়ার জন্যই পত্রিকাটি চালু করেন। পত্রিকাটির অধিকাংশ খবর সংগ্রহ করা হয় প্রতিদিনের গতানুগাতিক সংবাদপত্র ও কিছু স্বেচ্ছাসেবকের মাধ্যমে। ডেইলি টক পত্রিকাটি পাঠকেরা বিনামূল্যে পড়তে পারে ও মাঝে মাঝে কোন উপহার বা মোবাইল ফোন প্রিপেইড কার্ডকে গ্রহণ করা হয় খরচ চালানোর জন্য। এছাড়া স্যারলিফের নিজস্ব একটি নির্দেশনা বাক্স আছে পত্রিকাটির সাথে। যেখানে তিনি পত্রিকাটির পাঠক ও অনুসারীদের বিভিন্ন দিকনির্দেশনামূলক কথা লিখে থাকেন।

স্যারলিফ পত্রিকাটির পাশেই একটি ছোট ঘর স্থাপন করেছেন যেটাকে তিনি তার অফিস হিসেবে ব্যবহার করেন। চার্লস টেইলরের শাসন আমলে সরকারি সৈন্যরা একবার পত্রিকাটির অফিস ভেঙ্গে দিয়েছিল এবং স্যারলিফকে জেলে পাঠিয়েছিল কারণ স্যারলিফ টেইলরের সমালোচনা করে একটি লেখা প্রকাশ করেছিলেন। পরবর্তীতে মনরোভিয়ার জণগনের সহায্যে তিনি পুনরায় তার পত্রিকাটি চালু করেন ২০০৫ সালে, রাষ্ট্রপতি নির্বাচনের ঠিক এক সপ্তাহ আগে।

## তথ্যসূত্র

## বহিঃসংযোগ

* Video report from Monocle featuring The Daily Talk, September 2009
* 
* "Alfred's Free Press ." *[[Al Jazeera]]*. 2 May 2012.

বিষয়শ্রেণী:২০০০-এ প্রতিষ্ঠিত
বিষয়শ্রেণী:লাইবেরিয়ার সংবাদপত্র
দ্য গোস্ট ক্লাব

**দ্য গোস্ট ক্লাব** ভৌতিক গবেষণার জন্য প্রতিষ্ঠিত একটি সংস্থা। এটি ১৮৬২ সালে লন্ডনে প্রতিষ্ঠিত হয়েছিল। ভৌতিক গবেষণার জন্য প্রতিষ্ঠিত সংস্থাগুলোর মধ্যে এটি সবচেয়ে পুরাতন। এই সংস্থার প্রধান উদ্দেশ্য হলো ভৌতিক কর্মকাণ্ড নিয়ে গবেষণা করা ও প্রতিবেদন প্রকাশ করা।

## ইতিহাস
১৮৫৫ সালে কেমব্রিজের ট্রিনিটি কলেজের এক সভায় ভূত বিষয়ক আদিভৌতিক এবং অলৌকিক নানা ঘটনা নিয়ে আলোচনা করা হয় এবং এই আলোচনা থেকেই গোস্ট ক্লাব প্রতিষ্ঠার কথা চিন্তা করা হয়। ১৮৬২ সালে আনুষ্ঠানিকভাবে প্রতিষ্ঠিত হয় ‘দ্য গোস্ট ক্লাব’। এই ক্লাবের অন্যতম প্রতিষ্ঠাতা সদস্য ছিলেন চার্লস ডিকেন্স। প্রতিষ্ঠার পর তারা প্রথম ১৮৬২ সালে অনুসন্ধান করেন ‘ড্যাভেনপোর্ট ব্রাদার্স’ নিয়ে। ইরা ইরাস্টাস ডেভেনপোর্ট এবং উইলিয়াম হেনরি ডেভেনপোর্ট ছিলেন দুই ভাই। আমেরিকান এই দুই জাদুকর দাবি করতেন তারা অতিপ্রাকৃত দৃষ্টিবিভ্রম তৈরি করতে সক্ষম। ‘স্পিরিট ক্যাবিনেট’ নামে একটি প্ল্যানচেট টেবিলের মাধ্যমে তারা মৃত আত্মাদের সাথে কথা বলতে পারে। গোস্ট ক্লাবের অনুসন্ধানে পরে এটি মিথ্যা প্রমাণিত হয়।  যদিও তারা গবেষণার সমস্ত তথ্য নিজেদের মধ্যেই সীমাবদ্ধ রেখেছিলেন।

লন্ডনের এই সংগঠন মূলত ভূত, আত্মা এবং অপদেবতা নিয়ে গবেষণা করে থাকে। ১৯৭০ সালে চার্লস ডিকেন্স মৃত্যুবরণ করলে এই ক্লাবটি ধীরে ধীরে অচল হয়ে পরে।

## পুনরায় কার্যক্রম চালু (১৮৮২)
১৮৮২ সালে খ্রিস্টধর্মীয় অনুষ্ঠান ‘অল সেইন্টস ডে’তে ‘দ্য গোস্ট ক্লাব’ আবার চালু হয়। সাংবাদিক-কবি অ্যালারিক আলেকজান্ডার ওয়াটসের ছেলে আলফ্রেড অ্যালারিক ওয়াটস নতুনভাবে ক্লাবটি চালু করার ক্ষেত্রে মুখ্য ভূমিকা পালন করেন। অনেকের কাছে তিনিই ক্লাবের প্রতিষ্ঠাতা। আলফ্রেড ক্লাবটি টিকিয়ে রেখেছিলেন ১৯৩৬ সাল পর্যন্ত। তার সময়ই মূলত এটি জনপ্রিয়তা অর্জন করে। তখন ক্লাবের সদস্য সংখ্যা ছিল ৮২ জন। তাদের সবাই ছিল পুরুষ ও কোন মেয়ে সদস্য গ্রহণ করা হতো না। প্রতি বছরের ২ নভেম্বর তৈরি করা হতো জীবিত এবং মৃত সব সদস্যের নামের তালিকা। ক্লাবের সঙ্গে সংযুক্ত সবাই ছিলেন সদস্য, হন তিনি জীবিত বা মৃত। ১৯৩৬ সালে ভেঙে যায় ‘দ্য গোস্ট ক্লাব’। সিদ্ধান্ত নেয়া হয়, গচ্ছিত সব তথ্যই দান করা হবে ব্রিটিশ জাদুঘরে।

## উল্লেখযোগ্য সদস্য
১৮৬২ সালে প্রতিষ্ঠার পর থেকে গোস্ট ক্লাবে অনেক বিখ্যাত ব্যক্তি সদস্য হিসেবে যোগ দিয়েছেন। তাদের মধ্যে উল্লেখযোগ্যঃ
* উইলিয়াম বাটলার ইয়েটস
* চার্লস ডিকেন্স
* স্যার আর্থার কোনান ডয়েল
* স্যার উইলিয়াম ক্রোকস
* এয়ার চিফ মার্শাল লর্ড ডউডিং
* আর্থার কোয়েস্টার
* ড. সি. ই. এম. জোয়াড
* ডুনাল্ড ক্যাম্পবেল
* স্যার জুলিয়ান হাক্সলে
* স্যার ওসবার্ট সিটওয়েল
* ডব্লিউ. বি. ইয়াটস
* সিগফ্রাইড সেসন
* ডেনিস ওয়েথলি
* পিটার কাসিং
* পিটার আন্ডাউথ

## গ্রন্থপঞ্জি
অনেক বইয়েই গোস্ট ক্লাবের নাম পাওয়া যায়, তাদের মধ্যে,
* নো কমন টাস্ক (১৯৮৩) (পিটার আন্ডারউড)
* দিস হন্টেড ইসলি (১৯৮৪) (পিটার আন্ডারউড)
* গোস্ট হান্টারস অ্যালমানাক (১৯৯৩) (পিটার আন্ডারউড)
* নাইটস ইন হন্টেড হাউস (১৯৯৪) (পিটার আন্ডারউড)
* সাম আনসিন পাওয়ার (১৯৮৫) (ফিলিপ পাউল)
* দ্য এনসাইক্লোপিডিয়া অফ গোস্টস এন্ড স্পিরিটস (১৯৯২) (রোজমেরি এলেন গিলে)
* উইল স্টোর ভার্সেস দ্য সুপারন্যাচারাল (২০০৬) (উইল স্টোর)
* দ্য গাইড টু মিসটেরিয়াস গ্লাসগাউ (২০০৯) (জিওফ হোল্ডার)
* গোস্ট হান্টিং: অ্য সার্ভাইভারস গাইড (২০১০) (জন ফ্রেসার)

## তথ্যসূত্র

বিষয়শ্রেণী:১৮৬২-এ প্রতিষ্ঠিত
বিষয়শ্রেণী:ভৌতিক
বিষয়শ্রেণী:ভূত
বিষয়শ্রেণী:পরামনোবিজ্ঞান
বিষয়শ্রেণী:অতিপ্রাকৃত
অঙ্গ

[ডান|থাম্ব|300px|ষোলটি মহাজনপদ, অঙ্গ তাদের মধ্যে সবচেয়ে পূর্বে অবস্থিত এবং এর অবস্থান [বৃজি|বৃজির দক্ষিণে এবং মগধের পূর্বে।]]
থাম্ব|অঙ্গের মানচিত্র

**অঙ্গ** () প্রাচীন ভারতের একটি রাজ্য। খ্রিষ্টপূর্ব ৬ শতকের দিকে ভারতীয় উপমহাদেশের পূর্বাঞ্চলে এটি বিকাশ লাভ করে কিন্তু ওই শতাব্দীতেই এটি মগধ দ্বারা অধীকৃত হয়। প্রাচীন বৌদ্ধ গ্রন্থসমূহ যেমন: অঙ্গুত্তর নিকায়তে উল্লিখিত ষোলটি মহাজনপদের মধ্যে অঙ্গ অন্যতম। প্রাচীন জৈন গ্রন্থ ব্যাখ্যাপ্রজ্ঞপ্তির (যা ভগবতী সূত্র নামে সাধারণত পরিচিত) প্রাচীন জনপদের তালিকাতেও অঙ্গের উল্লেখ আছে।

কারো কারো মতে, অঙ্গের বাসিন্দারা ছিল মিশ্র জাতিসত্ত্বার, বিশেষত: পরবর্তী কালে।

## নামের উৎপত্তি
মহাভারত ও পৌরাণিক সাহিত্য মতে অঙ্গ নামটির উৎপত্তি হয়েছে এই রাজ্যের প্রতিষ্ঠাতা যুবরাজ অঙ্গের নামানুসারে। মহাভারতের মতে, অঙ্গদেশ ভারতের পূর্বে অবস্থিত।

রামায়ণে বলা হয়েছে অঙ্গ নামটির উৎপত্তি হয়েছে সেই স্থানের নাম থেকে, যেখানে শিব কামদেবকে পুরিয়ে হত্যা করে এবং যেখানে তার শরীরের অংশ সমূহ (অঙ্গ) ছড়িয়ে ছিটিয়ে ছিল।

## তথ্যসূত্র


বিষয়শ্রেণী:প্রাচীন ভারতের ইতিহাস
বিষয়শ্রেণী:ঐতিহাসিক ভারতীয় অঞ্চল
বিষয়শ্রেণী:খ্রিস্টপূর্ব ৬ষ্ঠ শতাব্দীতে ভারতে প্রতিষ্ঠিত
বিষয়শ্রেণী:মহাজনপদ
বিষয়শ্রেণী:মহাভারতের রাজ্য
বিষয়শ্রেণী:ইন্দো-আর্য জাতিগোষ্ঠী
বিষয়শ্রেণী:খ্রিস্টপূর্ব ৬ষ্ঠ শতাব্দীতে ভারতে বিলুপ্ত
বৃজি

[right|thumb|300px|ভাজ্জি অথবা বৃজি [মহাজনপদ]]
**বৃজি** () ছিল প্রাচীন ভারতের প্রধান মহাজনপদসমূহের একটি। প্রাচীন বৌদ্ধ লিপি অঙ্গুত্তরা নিকায়া এবং জৈন লিপি ভগবতী সূত্র - এদুটির ষোল মহাজনপদের তালিকাতেই বৃজির উল্লেখ ছিল। এই মহাজনপদের নামের উৎপত্তি এখানকার শাসক উপজাতিদের একটি, বৃজদের নামে। ধারণা করা হয় বৃজি রাষ্ট্র ব্যবস্থাটি ছিল প্রজাতন্ত্রী কাঠামোর। পানিনি, কৌটিল্য এবং জুয়ানজ্যাং এই জাতির উল্লেখ করেছেন।

## তথ্যসূত্র


বিষয়শ্রেণী:মহাজনপদ
বিষয়শ্রেণী:বিহারের রাজ্য
বিষয়শ্রেণী:খ্রিস্টপূর্ব ৬ষ্ঠ শতাব্দীতে ভারত
বিষয়শ্রেণী:মিথিলা
বিষয়শ্রেণী:বিহারের ইতিহাস
বিষয়শ্রেণী:প্রাক্তন প্রজাতন্ত্র
বিষয়শ্রেণী:খ্রিস্টপূর্ব ৫ম শতাব্দীতে ভারতে বিলুপ্ত
বস্টন বিশ্ববিদ্যালয়

**বস্টন বিশ্ববিদ্যালয়** () যেটি সাধারনভাবে এর সংক্ষিপ্ত রূপ BU হিসেবেও পরিচিত, মাসাচুসেটস এর বস্টনে অবস্থিত একটি বেসরকারী বিশ্ববিদ্যালয়।
এটি একটি নন সেক্রেটারিয়ান বিশ্ববিদ্যালয় তবে এটি ঐতিহাসিকভাবে ইউনাইটেড মেথডিস্ট চার্চের অন্তর্ভুক্ত।
এটির ফ্যাকাল্টি সদস্য প্রায় ৪,০০০ এবং শিক্ষার্থী সংখ্যা প্রায় ২৯,০০০ যেটি বস্টনের সর্বোচ্চ লোকবল বিশিষ্ট প্রতিষ্ঠান।
এটি ১৮টি স্কুল ও কলেজের মাধ্যমে দুটি শহুরে ক্যাম্পাসে শিক্ষা কার্যক্রম পরিচালনা করে এবং স্নাতক, স্নাতকোত্তর ডক্টরাল এবং ডেন্টাল ডিগ্রী প্রদান করে থাকে।
এটি ২০টি দেশের ৩৩টি শহরে ৭৫টি উচ্চশিক্ষা কার্যক্রম পরিচালনা করে থাকে এবং আমেরিকাসহ প্রায় ১০টি দেশে ইন্টার্নশিপের সুবিধা প্রদান করে থাকে।

## বহিঃসংযোগ

## তথ্যসূত্র

বিষয়শ্রেণী:১৮৬৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮৬৯-এ ম্যাসাচুসেটসে প্রতিষ্ঠিত
বিষয়শ্রেণী:১৮৬৯-এ প্রতিষ্ঠিত বিশ্ববিদ্যালয় ও কলেজ
শিরি ফরহাদ (২০১৩-এর চলচ্চিত্র)

**শিরি ফরহাদ** ২০১৩ সালের ২২ মার্চ তারিখে মুক্তিপ্রাপ্ত একটি বাংলাদেশী চলচ্চিত্র। গাজী মাহবুব পরিচালিত ঐতিহাসিক গল্প নির্ভর এই চলচ্চিত্রের নাম ভূমিকায় অভিনয় করেছেন রিয়াজ ও শাবনূর। চলচ্চিত্রটি যৌথভাবে প্রযোজনা করেছে ইমপ্রেস টেলিফিল্ম ও বি-বাড়িয়া ফিল্মস।  সিনেমাও এক পারস্যীয় উপন্যাস এর উপর নিমাণ করা হয়।ছবিটি নির্মাণ করতে প্রায় ৮/৯ বছর লেগেছিলো। ২০০৬ যখন ছবিটির ১৫ হাজার বর্গফুট নেগেটিভ নষ্ট হয়ে যায় তখন বেশ দুর্বলটার মাঝে পড়ে ছবিটির প্রযোজনা সংস্থা। পরবর্তী বানানোর চিন্তা বাদ দেওয়া হলে ছবিটির পরিচালক নিজ প্রযোজনা সংস্হার অর্থায়নে ছবিটি নির্মাণ করেন। কিন্তু ছবিটি মুক্তির পর রাজনৈতিক কিছু কারণে ছবিটি বেশ লোকসানের শিকার হন।

এক কালজয়ী কাহিনী নিয়ে নির্মিত গাজী মাহবুবের অমর প্রেম কাহিনীর ছবি শিরি ফরহাদ!

শিরিকে স্বপ্নে দেখেই কল্পনার শিরির ছবি বাস্তবে রুপ দেয় ফরহাদ!

## কাহিনীর সারাংশ
ছবিটি দুই তারকা-ক্রস প্রেমিক: শিরিন এবং ফরহাদকে নিয়ে। শিরিন হলেন একজন রাজকন্যা যিনি শৈশবে একটি দোকানে দেখেছিলেন এমন একটি সুন্দর হরিণের প্রতি তার ভালো লাগা তৈরি হয়েছিল। যখন সে হরিণটিকে তার প্রাসাদে নিয়ে যায়, তখন সে তার মালিক ফরহাদকে প্রতিশ্রুতি দেয়, একজন ভাস্করের দরিদ্র শিশুটি তার প্রাসাদে প্রতিদিন আসবে এবং তার সাথে হরিণ খেলবে।

ফরহাদ তা করতে থাকে এবং সামাজিক পার্থক্য সত্ত্বেও শিরিন ও ফরহাদ খুব ঘনিষ্ঠ বন্ধু হয়ে ওঠে; এবং অবশেষে প্রেমে পড়া। তবে অনিচ্ছুক শিরিনের বিয়ে ঠিক হয় শাহেনশাহ হুসরোর সঙ্গে। এটি প্রথমে ফরহাদকে ক্ষুব্ধ করে এবং তারপর তাকে পথভ্রষ্ট করে তোলে।

ছবির বাকি অংশে ফরহাদ কীভাবে শিরিনের শ্বশুরবাড়িতে পৌঁছায় এবং কীভাবে তার স্বামী হুসরো তাকে প্রতিশ্রুতি দেয় যে তিনি শিরিনের স্নান করার জন্য একটি পাথুরে পাহাড় থেকে দুধের একটি হ্রদ তৈরি করতে সক্ষম হলে তাকে "কিছু" দেবেন। সফল হয়, তার শত্রুরা তাকে জানায় যে শিরিন মারা গেছে, এবং ফলস্বরূপ ফরহাদও দুধের লেকে একটি পাহাড় থেকে লাফ দিয়ে আত্মহত্যা করে। যাইহোক, শিরিন বেঁচে আছে এবং ফরহাদ আর নেই জেনে সে একই হ্রদে ঝাঁপ দেয়। দুই প্রেমিকের শান্তিতে স্বর্গের সিঁড়ি বেয়ে একে অপরের হাত ধরে এবং অবশেষে পুনরায় মিলিত হওয়ার মধ্য দিয়ে চলচ্চিত্রটি শেষ হয়।

## চরিত্রসমূহ
* রিয়াজ-  ভাস্কর্য ফরহাদ
* শাবনূর - শাহাজাদী শিরি
* *রেহেনা জলি- শাহাজাদীর শিরির মা*
* মেহবুবা - ফরহাদের প্রেমিকা 
* *ইলিয়াস কোবরা- অতিথি শিল্পী*  -
* *আফজাল শরীফ* - প্রজা
* *ডন* - কোহে আরমান

## সম্মাননা
### চলচ্চিত্র সম্মাননা
**"শিরি ফরহাদ"**  চলচ্চিএটি আরব্য উপন্যাস থেকে নিয়ে নির্মিত যার ফলে এটি বাংলাদেশে রিমেক করা হয় তাই বাংলাদেশের জাতীয় চলচ্চিএ পুরস্কার-২০১৩ নিয়মনীতি অনুযায়ী কোনো শাখায় মনোনীত করা হয়নি।

## তথ্যসূত্র

## আরও দেখুন
* ইমপ্রেস টেলিফিল্ম
* বাংলাদেশের চলচ্চিত্র

## বহিঃসংযোগ

*  - এ

বিষয়শ্রেণী:২০১৩-এর চলচ্চিত্র
বিষয়শ্রেণী:ঐতিহাসিক চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
সার্সি

thumb|সার্সি
**সার্সি** (; Greek Κίρκη *Kírkē*) সূর্য দেবতা হেলিয়স ও সমুদ্রপরী পপরসেইনের কন্যা। গ্রীক পুরাণের বিখ্যাত কুহকিনী ও জাদুবিদ্যার দেবী। জাদুবিদ্যায় পারদর্শী সার্সি যে কোন মানুষকে মুহুর্তের মধ্যে পশুতে পরিণত করতে পারতো। ঈয়া দ্বীপ ছিলো তার নিজের রাজ্য। পথ ভুলে আসা অজস্র নর নারী কে তিনি নানা জীব জন্তু তে পরিণত করে গোটা দ্বীপ ভরা রেখেছিলেন। গ্রীকবীর অডিসিউস সাগরদেবত পসেইডনের চক্রান্তে ঈয়া দ্বীপ এ আশ্রয় গ্রহণ করলে তার সহচরদের জন্তুতে রুপান্তরিত করে দেন। পরে দেবতা হার্মিস এর থেকে পাওয়া ওষুধ এ অডিসিউস জাদুর মায়া কাটাতে সক্ষম হন। এঘটনায় ভীত সার্সি অডিসিউস এর কাছে ক্ষমা প্রার্থনা করেন ও অডিসিউসের সহচরদের ফিরিয়ে দেন। পরে অডিসিউসের সাথে সার্সির প্রণয়সম্পর্ক গড়ে উঠে ও সার্সির গর্ভে অডিসিউসের পুত্রের জন্ম হয়।
## ক্লাসিক সাহিত্য
### পরিবার এবং বৈশিষ্ট্য
বেশিরভাগ সূত্র অনুযায়ী, তিনি ছিলেন সূর্য দেবতা হেলিওস এবং পার্সের কন্যা, যিনি তিন হাজারের মধ্যে একজন ওশেনিড নিম্ফ ছিলেন। *Orphic Argonautica* তে, তার মাতাকে অ্যাস্টেরোপ বলা হয়েছে। তার ভাই ছিলেন এএটেস, গোল্ডেন ফ্লিসের রক্ষক এবং মেডিয়ার পিতা, এবং পার্সেস। তার বোন ছিল পাসিফায়ে, রাজা মিনোসের স্ত্রী এবং মিনোটর-এর মা। অন্য কিছু সূত্রে তাকে এবং তার ভাতিজী মেডিয়াকে হেকাটে-এর কন্যা বলা হয়েছে, যিনি জাদুবিদ্যা দেবী, এবং এএটেস-এর দ্বারা জন্মগ্রহণ করেছে, যাকে সাধারণত তার ভাই হিসেবে ধরা হয়। আচরণ ও ব্যক্তিত্বের পরিবর্তনের কারণে তাকে প্রায়ই কালিপসোর সঙ্গে বিভ্রান্ত করা হয়, এবং উভয়েই ওডিসিয়াসের সঙ্গে সম্পর্কিত।

গ্রিক কিংবদন্তি অনুযায়ী, সিরস আয়েয়া দ্বীপে বাস করতেন। যদিও হোমার দ্বীপের অবস্থান সম্পর্কে অস্পষ্ট, প্রাচীন খ্রিস্টপূর্ব ৩য় শতকের লেখক অ্যাপোলোনিয়াস অফ রোডস-এর মহাকাব্য আর্জোনটিকা আয়েয়াকে ঐথালিয়ার (এলবা) দক্ষিণে এবং টাইরেনিয়ান উপকূলের দৃশ্যে স্থাপন করেছেন। একই কাব্যে, সিরসের ভাই এএটেস বর্ণনা করেন কিভাবে সিরসকে আয়েয়ায় স্থানান্তর করা হয়: "আমি একবার লক্ষ্য করলাম যখন আমি আমার পিতা হেলিওসের রথে চড়েছিলাম, যখন তিনি আমার বোন সিরসকে পশ্চিমের দেশে নিয়ে যাচ্ছিলেন এবং আমরা টাইরেনিয়ান মূল ভূখণ্ডের উপকূলে পৌঁছালাম, যেখানে তিনি আজও বাস করেন, কোলচিয়ান দেশের থেকে অনেক দূরে।" অ্যাপোলোনিয়াস রোডস-এর একজন শোলিয়াস্ট দাবি করেন যে অ্যাপোলোনিয়াস হেসিওডের প্রথা অনুসরণ করে হেলিওসের রথে সিরসকে আয়েয়ায় নিয়ে এসেছেন, যখন ভ্যালেরিয়াস ফ্লাক্কাস লিখেছেন যে সিরসকে ডানাপ্রাণ ড্রাগনরা নিয়ে গেছে। রোমান কবিরা তাকে ল্যাটিয়ামের প্রাচীনতম ঐতিহ্যের সঙ্গে যুক্ত করেছেন এবং তার বাসস্থান সিরসেও প্রান্তে স্থাপন করেছেন।

হোমার সিরসকে বর্ণনা করেছেন "সুন্দর চুল ও মানব ভাষার ভয়ঙ্কর দেবী" হিসেবে। অ্যাপোলোনিয়াস লিখেছেন যে তার (হেলিওসের সকল বংশধরদের মতো) উজ্জ্বল সোনালী চোখ ছিল যা আলো নির্গত করত, এবং আর্জোনটিকা অরফিকা লেখক উল্লেখ করেছেন যে তার চুল আগুনের মতো রশ্মির মত। ওভিড-এর প্রেমের ওষুধ imply করে যে সিরসকে তার মা পার্সে থেকে উদ্ভিদ এবং ওষুধের জ্ঞান শেখানো হতে পারে।

বিষয়শ্রেণী:গ্রিক পুরাণের চরিত্র
বিষয়শ্রেণী:সাহিত্যে শূকর
বিষয়শ্রেণী:ফরাসি সাহিত্য
বিষয়শ্রেণী:গ্রিক দেবী
শিরি ফরহাদ (দ্ব্যর্থতা নিরসন)

**শিরি ফরহাদ** বলতে বোঝানো যেতে পারেঃ
* শিরি ফরহাদ: উপন্যাস বিশেষ।
* শিরি ফরহাদ: ১৯৮০ সালে মুক্তিপ্রাপ্ত বাংলাদেশী চলচ্চিত্র।
* শিরি ফরহাদ: ২০১৩ সালে মুক্তিপ্রাপ্ত বাংলাদেশী চলচ্চিত্র।
জীবাশ্ম

thumb
thumb
thumb
thumb
**জীবাশ্ম** () বলতে প্রাণী বা উদ্ভিদ পাথরে পরিণত হয়েছে এমন ধরনের পদার্থ কে বোঝায় । প্রাগৈতিহাসিক যুগের উদ্ভিদ ও প্রাণীর ধ্বংসাবশেষ তথা মৃতদেহের চিহ্ন পাওয়া যায় ভূগর্ভ কিংবা ভূ-পৃষ্ঠের কঠিন স্তরে সংরক্ষিত পাললিক শিলা অথবা যৌগিক পদার্থে মিশ্রিত ও রূপান্তরিত অবস্থায়। অধিকাংশ জীবিত প্রাণীকুলেরই জীবাশ্ম সংগৃহীত হয়েছে। এছাড়াও, অনেক প্রজাতিরই জীবাশ্ম আবিষ্কৃত হয়েছে যারা পৃথিবীতে বর্তমানে বিলুপ্ত। ৩৪০ কোটি বছর থেকে দশ হাজার বছর পূর্বেকার হিম যুগের প্রাণী ও উদ্ভিদদেহের ধ্বংসাবশেষ জীবাশ্মরূপে সংরক্ষিত আছে। যেমন -

## ইতিহাস
ল্যাটিন শব্দ *ফসাস* (*fossus*) (অর্থ - উত্তোলন করা) থেকে ফসিল শব্দটি উদ্ভূত হয়েছে। বৈশ্বিকভাবে জীবাশ্মের ন্যায় জটিল বিষয়ের তথ্য সংরক্ষণকে ফসিল রেকর্ড নামে অভিহিত করা হয়। আবিষ্কৃত কিংবা অনাবিষ্কৃত সমুদয় জীবাশ্মের সংখ্যা, তাদের অবস্থান, শিলার বিন্যাস এবং পাললিক শিলার স্তর - এগুলোকে একত্রে ফসিল রেকর্ড বলা হয়। এই রেকর্ডের বিশ্লেষণ পৃথিবীর জীবনচক্রের ইতিহাস তুলে ধরার সেরা উপায় হিসেবে বিবেচিত। ভৌগোলিক সময়ের মানদণ্ডে জীবাশ্মের গঠন, বয়স এবং বিবর্তনের ধারায় সম্পৃক্ততা জীবাশ্মবিজ্ঞানের অন্যতম গুরুত্বপূর্ণ উপাদান। সংরক্ষিত নমুনাকে জীবাশ্ম হিসেবে তখনই বিবেচনা করা হয়, যখন এটি কমপক্ষে দশ সহস্রাধিক বছরের প্রাচীনকালের। ঊনবিংশ শতকে শীর্ষস্থানীয় ভূতাত্ত্বিকগণ ভৌগোলিক সময়ের মানদণ্ডে ৩৪০ কোটি - ১০,০০০ বছর বয়সের মধ্যে সংগৃহীত বস্তুকে জীবাশ্ম নামে আখ্যায়িত করার সিদ্ধান্ত নিয়েছেন। বিংশ শতকের শুরুতে রেডিওম্যাট্রিক ডেটিংয়ের প্রযুক্তিগত উন্নয়ন জীবাশ্ম চিহ্নিত করতে বেশ সহায়ক হয়েছে।

জীবাশ্মের আকার এককোষী ব্যাক্টেরিয়া থেকে বিশালাকৃতির ডাইনোসর ও অনেক মিটার লম্বা এবং কয়েক টন ওজনের গাছের মতো হতে পারে। সাধারণতঃ মৃত প্রাণীর অংশবিশেষ হিসেবে হাড় এবং দাঁত প্রায়শই বিচ্ছিন্ন জীবাশ্ম হিসেবে পাওয়া যায়।

## তথ্যসূত্র

## আরও দেখুন
* প্রত্নতত্ত্ব
* পাখি
* প্রাণী
* আগ্নেয় শিলা
* পাখির উড্ডয়ন
* ডাইনোসরের বিবর্তন
* মানুষের বিবর্তন

## আরও পড়ুন
* It’s extremely hard to become a fossil, by Olivia Judson, *[[The New York Times]]*
* ''Bones Are Not the Only Fossils'' , by Olivia Judson, *The New York Times*

## বহিঃসংযোগ

* 
* The Virtual Fossil Museum throughout Time and Evolution 
* Paleoportal, geology and fossils of the United States 
* The Fossil Record, a complete listing of the families, orders, class and phyla found in the fossil record
* Bioerosion website, including fossil record
* 
* 

বিষয়শ্রেণী:জীবাশ্ম
বিষয়শ্রেণী:জীবাশ্মবিজ্ঞান
বিষয়শ্রেণী:ভূ-তত্ত্ব
বিষয়শ্রেণী:বিবর্তনমূলক জীববিজ্ঞান
বিষয়শ্রেণী:প্রাণিবিজ্ঞান
জামাল কবির

**জামাল কবির** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
জামাল কবিরের পৈতৃক বাড়ি কুমিল্লা জেলার চৌদ্দগ্রাম উপজেলার ফাল্গুনকড়া গ্রামে। তার বাবার নাম সিরাজুল ইসলাম মজুমদার এবং মায়ের নাম শামসুন নাহার (টুনি)। তার স্ত্রীর নাম শামিমা ইসলাম।

## কর্মজীবন
১৯৭১ সালে জামাল কবির কুমিল্লা পলিটেকনিক ইনস্টিটিউটের শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধের পর ভারতের আগরতলায় যান। সেখানে তার পরিচয় হয় ক্যাপ্টেন এ টি এম হায়দারের (বীর উত্তম) সঙ্গে। এ টি এম হায়দার জামাল কবিরকে মুক্তিবাহিনীর গেরিলা দলে অন্তর্ভুক্ত করেন।

## মুক্তিযুদ্ধে ভূমিকা
মুক্তিযুদ্ধের প্রশিক্ষণ চলাবস্থায় জামাল কবির কিশোরগঞ্জে যান। তিনি সেখান থেকে এ টি এম হায়দারের বাবা-মা ও বোন ডা. সিতারা বেগমকে (বীর প্রতীক) ভারতে নিয়ে যান। প্রশিক্ষণ শেষ করার পর তিনি প্রথম অপারেশন করেন কুমিল্লায়। পরবর্তী সময়ে তিনি নিয়মিত মুক্তিবাহিনীর ‘কে’ ফোর্সের চতুর্থ ইস্ট বেঙ্গল রেজিমেন্টের হেডকোয়ার্টার কোম্পানির অধীনে যুদ্ধ করেন। তার প্রথম অপারেশন ছিলো ১৯৭১ সালের জুলাই মাসে। যা ছিলো একটি গেরিলা অপারেশন। কয়েকটি উপদলে বিভক্ত জামাল কবিরের সহযোদ্ধা ছিলেন বাহার উদ্দিন রেজা (বীর প্রতীক), সাকি চৌধুরী ও তাহের। তারা অত্যন্ত সাহসিকতার সঙ্গে শহরের কেন্দ্রে গ্রেনেড ছোড়েন এবং প্রচণ্ড শব্দে তা বিস্ফোরিত হয়। প্রায় একই সময়ে অন্যান্য উপদলও বিভিন্ন স্থানে গ্রেনেড ছোড়ে। প্রতিটি স্থানেই ছিল পাকিস্তানি সেনা বা তাদের সহযোগী। বিস্ফোরিত গ্রেনেডের স্প্লিন্টারের আঘাতে কয়েকজন পাকিস্তানি সেনা ও সহযোগী হতাহত হয়। এই অপারেশন ছিল কুমিল্লায় অবস্থানরত পাকিস্তানিদের জন্য বিরাট এক ঝাঁকুনি। কারণ এ সময় কুমিল্লা শহরে স্বাভাবিক অবস্থা বিরাজ করছিল। বিস্ফোরণের শব্দে সেদিন গোটা শহর কেঁপে ওঠে।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:জীবিত ব্যক্তি
বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:কুমিল্লা জেলার ব্যক্তি
রায়ান ম্যাকলারিন

**রায়ান ম্যাকলারিন** (; জন্ম: ৯ ফেব্রুয়ারি, ১৯৮৩) দক্ষিণ আফ্রিকার কেপ প্রদেশের কিংবার্লিতে জন্মগ্রহণকারী দক্ষিণ আফ্রিকা জাতীয় দলের ক্রিকেটার। দলে তিনি মূলতঃ বামহাতি ব্যাটসম্যানরূপে ডানহাতি মিডিয়াম-ফাস্ট বোলিং করে থাকেন।

## খেলোয়াড়ী জীবন
২০০১-০২ মৌসুমে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে দক্ষিণ আফ্রিকা দলে অংশগ্রহণ করেন। অক্টোবর, ২০০৩ সালে ফ্রি স্টেট দলের পক্ষ হয়ে প্রথম-শ্রেণীর ক্রিকেটে অভিষেক ঘটে তার।

২০০৭ মৌসুমে কেন্টের সাথে চুক্তিবদ্ধ হন। ২০০৭ সালের টুয়েন্টি২০ কাপ ফাইনালে গ্লুচেস্টারশায়ারের বিপক্ষে হ্যাট্রিক করে কেন্টকে প্রথমবারের মতো টুয়েন্টি২০ কাপ জয় করতে সহায়তা করেন।

কেনিয়া এবং বাংলাদেশ দলের বিপক্ষে অংশগ্রহণের জন্য ২০০৮-০৯ মৌসুমে দক্ষিণ আফ্রিকা দলের একদিনের আন্তর্জাতিকে ডাক পান। কিন্তু কেন্ট কর্তৃপক্ষ তাকে ছাড়পত্র দেয়নি। পুনরায় ২০০৯-১০ মৌসুমে জিম্বাবুয়ে এবং ইংল্যান্ড দলের বিপক্ষে ডাক পান। অতঃপর ৮ নভেম্বর, ২০০৯ তারিখে জিম্বাবুয়ের বিরুদ্ধে একদিনের আন্তর্জাতিক ক্রিকেটে অভিষিক্ত হন তিনি।

## তথ্যসূত্র

## আরও দেখুন
* ডেল স্টেইন
* ভার্নন ফিল্যান্ডার
* দক্ষিণ আফ্রিকা জাতীয় ক্রিকেট দল

## বহিঃসংযোগ
* Middlesex sign Ryan McLaren for the FP t20

বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:নাইটসের ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:কেন্টের ক্রিকেটার
বিষয়শ্রেণী:কোলপ্যাকের ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:কিম্বার্লি, উত্তর কেপ থেকে আগত ক্রিকেটার
বিষয়শ্রেণী:স্কটিশ বংশোদ্ভূত দক্ষিণ আফ্রিকান ব্যক্তি
বিষয়শ্রেণী:হ্যাম্পশায়ারের ক্রিকেটার
বিষয়শ্রেণী:ডলফিন্সের ক্রিকেটার
বিষয়শ্রেণী:করাচি কিংসের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
ইয়ান গোল্ড

থাম্ব|একটি ম্যাচে আম্পায়ার হিসাবে ইয়ান গোল্ড
**ইয়ান জেমস গোল্ড** (; জন্ম: ১৯ আগস্ট, ১৯৫৭) বাকিংহ্যামশায়ারের ট্যাপলো এলাকায় জন্মগ্রহণকারী সাবেক ইংরেজ ক্রিকেটার। বর্তমানে আইসিসি’র সেরা আম্পায়ার তালিকায় অন্যতম ক্রিকেট আম্পায়ার হিসেবে খেলা পরিচালনা করছেন। এছাড়াও পূর্বে তিনি ইংল্যান্ডের বার্নহ্যাম ফুটবল ক্লাবের সভাপতির দায়িত্ব পালন করেছেন। এপ্রিল, ২০১৯ সালে ঘোষণা করেন যে, ক্রিকেট বিশ্বকাপ শেষে আম্পায়ার হিসেবে অবসর গ্রহণ করবেন।

ইংল্যান্ড ক্রিকেট দলের অন্যতম সদস্য ছিলেন। ১৯৮৩ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স, সাসেক্স ও নিউজিল্যান্ডীয় ক্রিকেটে অকল্যান্ডের প্রতিনিধিত্ব করেছেন। দলে তিনি মূলতঃ উইকেট-রক্ষণে অগ্রসর হতেন ‘গানার’ ডাকনামে পরিচিত **ইয়ান গোল্ড**। এছাড়াও, বামহাতে ব্যাটিংয়ে পারদর্শী ছিলেন তিনি।

## খেলোয়াড়ী জীবন
বামহাতি ব্যাটসম্যানরূপে মিডলসেক্স, সাসেক্স এবং অকল্যান্ডের পক্ষ হয়ে উইকেট-রক্ষকের দায়িত্ব পালন করেন। তন্মধ্যে, ১৯৮৭ সালে সাসেক্স দলের অধিনায়ক ছিলেন গোল্ড। এছাড়াও, ১৯৭৫-১৯৮০ এবং ১৯৯৬ সালে মিডলসেক্সের ক্রিকেটার এবং একই দলে ১৯৯১-২০০০ সাল পর্যন্ত কাউন্টি ক্রিকেট কোচের ভূমিকায়ও ছিলেন তিনি। ইংল্যান্ড ক্রিকেট দলের পক্ষ হয়ে ১৮টি একদিনের আন্তর্জাতিক ক্রিকেট খেলেছেন। তন্মধ্যে ১৯৮৩ সালের বিশ্বকাপ ক্রিকেটেও অংশ নিয়েছেন তিনি।

পুত্র মাইকেল গোল্ড সাসেক্সের দ্বিতীয় একাদশে ক্রিকেট খেলছেন।

## আম্পায়ারিত্ব
২০০৭ সালে ক্যারিবীয় দ্বীপপুঞ্জে অনুষ্ঠিত বিশ্বকাপ ক্রিকেটের ৩টি খেলায় আম্পায়ারের দায়িত্ব পালন করেন ইয়ান গোল্ড। ১৯-২২ নভেম্বর, ২০০৮ তারিখে ব্লুমফনটেইনের স্প্রিংবক পার্কে অনুষ্ঠিত দক্ষিণ আফ্রিকা বনাম বাংলাদেশের মধ্যকার প্রথম টেস্টে আম্পায়ার হিসেবে টেস্ট ক্রিকেটে অভিষিক্ত হন। এরপর ২০০৯ সালে আইসিসি’র সেরা আম্পায়ার তালিকায় উত্তোরণ ঘটে তার।

২০১৫ সালের ক্রিকেট বিশ্বকাপ প্রতিযোগিতায় খেলা পরিচালনার জন্য ২০জন আম্পায়ারের একজন হিসেবে মনোনীত হন তিনি। তন্মধ্যে অস্ট্রেলিয়া-শ্রীলঙ্কার মধ্যকার গ্রুপ পর্বের খেলা পরিচালনার মধ্য দিয়ে আম্পায়ার হিসেবে তিনি তার শততম একদিনের আন্তর্জাতিকের খেলা পরিচালনা করেন।

এপ্রিল, ২০১৯ সালে আইসিসি কর্তৃক ক্রিকেট বিশ্বকাপের খেলা পরিচালনার লক্ষ্যে ১৬-সদস্যের আম্পায়ারের তালিকায় তাকেও অন্তর্ভুক্ত করা হয়।

## আম্পায়ার পরিসংখ্যান
২৬ এপ্রিল, ২০১৭ তারিখ অনুযায়ী ইয়ান গোল্ড খেলা পরিচালনা করেন:

## তথ্যসূত্র

## আরও দেখুন
* আম্পায়ার
* বিলি বাউডেন
* ২০১৫ ক্রিকেট বিশ্বকাপ
* আইসিসি’র সেরা আম্পায়ার তালিকা

## বহিঃসংযোগ
* 
* 

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:অকল্যান্ডের ক্রিকেটার
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:ইংরেজ উইকেট-রক্ষক
বিষয়শ্রেণী:ইংরেজ ক্রিকেট কোচ
বিষয়শ্রেণী:ইংরেজ টেস্ট ক্রিকেট আম্পায়ার
বিষয়শ্রেণী:ইংরেজ ওডিআই ক্রিকেট আম্পায়ার
বিষয়শ্রেণী:ইংরেজ টি২০আই ক্রিকেট আম্পায়ার
বিষয়শ্রেণী:ট্যাপলোর ব্যক্তি
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:সাসেক্স ক্রিকেট অধিনায়ক
বিষয়শ্রেণী:সাসেক্সের ক্রিকেটার
বিষয়শ্রেণী:সারের ক্রিকেটার
বিষয়শ্রেণী:ইংরেজ পুরুষ ফুটবলার
বিষয়শ্রেণী:ইয়ং ইংল্যান্ডের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:পুরুষ ফুটবল গোলরক্ষক
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
কার্বন চক্র

thumb|right|460px|কার্বন চক্রের প্রথম ডায়াগ্রামটি দেখাচ্ছে কীভাবে প্রতি বছর লক্ষ লক্ষ টন কার্বন স্থলভূমি, বায়ূমন্ডলে এবং সাগরের মধ্যে সঞ্চালিত হয়। প্রতি বছর লক্ষ লক্ষ টন কার্বনের মধ্যে হলুদ নম্বরগুলো প্রাকৃতিক ফ্লাক্স, লালগুলো মানুষের অবদান। সাদা নম্বরগুলো সঞ্চিত কার্বন নির্দেশ করছে।
জড় পরিবেশ এবং জীবদেহের মধ্যে কার্বন-এর চক্রাকারে আবর্তন প্রক্রিয়াকে কার্বন চক্র () বলে।

## কার্বনের উপস্থিতি
জীবনের জন্য অত্যাবশ্যকীয় প্রোটিন, লিপিড, কার্বোহাইড্রেট, নিউক্লিক অ্যাসিড ইত্যাদি অণুর গঠন উপাদান হল কার্বন। কাজেই কার্বন জীবদেহ ও জীবনের জন্য অত্যাবশ্যক। কার্বন বায়ুমণ্ডলে কার্বন ডাই অক্সাইড গ্যাস হিসেবে অবস্থান করে। বায়ুমণ্ডলে এর পরিমাণ ০.০৩ ভাগ। কার্বন ডাই অক্সাইড জলে দ্রবীভূত অবস্থায় কার্বনেট ও বাইকার্বনেট হিসেবেও থাকে। এছাড়া বিভিন্ন খনিজের কার্বনেট যৌগেও পাওয়া যায় (যেমন: লাইম স্টোন)। 

## কার্বন চক্র
কার্বন জীব ও জড় পরিবেশের মধ্যে প্রতিনিয়ত আবর্তিত হয়। বায়ুমণ্ডলের কার্বন ডাই অক্সাইড সালোকসংশ্লেষণ প্রক্রিয়ায় উদ্ভিদ কর্তৃক রাসায়নিক পদার্থে (যেমন গ্ল‌ুকোজ) পরিণত হয়। উদ্ভিদদেহের অন্যান্য রাসায়নিক পদার্থে তৈরিতে গ্লুকোজ ব্যবহৃত হয়। কাজেই উদ্ভিদ সালোকসংশ্লেষণ প্রক্রিয়ায় জড় পরিবেশ থেকে CO2 গ্যাসকে জৈব যৌগে পরিণত করে। উদ্ভিদদেহের গ্ল‌ুকোজ কোষীয় শ্বসন ক্রিয়ার জ্বালানি হিসেবে ব্যবহৃত হয়। উদ্ভিদজাত পদার্থ বা উদ্ভিদাংশ খেয়ে যে সব প্রাণী বেঁচে থাকে তারাও গ্ল‌ুকোজকে তাদের শ্বসনে জ্বালানি হিসেবে ব্যবহার করে। আবার যে সব অণুজীব উদ্ভিদ বা প্রাণীর মৃতদেহের পচনকার্য ঘটিয়ে থাকে তারাও গ্লুকোজ ও অন্যান্য রাসায়নিক দ্রব্যকে শক্তির উৎস হিসেবে ব্যবহার করে। ফলে সবাত শ্বসন প্রক্রিয়ায় কার্বন ডাইঅক্সাইড উৎপন্ন হয়ে পুনরায় বায়ুমণ্ডলে চলে যায়। একই ধরনের কার্বন চক্র জলজ জীব এবং জলে দ্রবীভূত কার্বন ডাই অক্সাইডের মধ্যেও চলতে থাকে। কার্বন চক্রের প্রতিটি পরিবর্তনই রাসায়নিক পরিবর্তন।  

## তথ্যসূত্র
কার্বন চক্র

বিষয়শ্রেণী:জীবভূগোল
বিষয়শ্রেণী:ভূরসায়ন
বিষয়শ্রেণী:সালোকসংশ্লেষ
বিষয়শ্রেণী:মৃত্তিকা জীববিজ্ঞান
বিষয়শ্রেণী:মৃত্তিকা রসায়ন
বিষয়শ্রেণী:কার্বন
বিষয়শ্রেণী:জৈব রাসায়নিক চক্র
বিষয়শ্রেণী:জলবায়ু পরিবর্তনের প্রভাব
বিষয়শ্রেণী:জলবায়ু পরিবর্তন
বিষয়শ্রেণী:পরিবেশ
বিষয়শ্রেণী:রাসায়নিক সমুদ্রবিজ্ঞান
ফেরারি

**ফেরারি এসপিএ** (  ;) হল মারানেলোতে অবস্থিত একটি ইতালীয় বিলাসবহুল ক্রীড়া গাড়ি প্রস্তুতকারক। ১৯৩৯ সালে এনজো ফেরারি (১৮৯৮-১৯৮৮) দ্বারা প্রতিষ্ঠিত, কোম্পানিটি ১৯৪০ সালে তার প্রথম গাড়ি তৈরি করে, ১৯৪৫ সালে এর বর্তমান নাম গ্রহণ করে এবং ১৯৪৭ সালে তার বর্তমান রাস্তার গাড়ির লাইন তৈরি শুরু করে। ফেরারি ১৯৬০ সালে একটি পাবলিক কোম্পানিতে পরিণত হয় এবং ১৯৬৩ থেকে ২০১৪ পর্যন্ত এটি ফিয়াট স্পা এর একটি সহায়ক সংস্থা ছিল। এটি ২০১৬ সালে ফিয়াটের উত্তরসূরি সত্তা, ফিয়াট ক্রাইসলার অটোমোবাইলস থেকে আলাদা করা হয়েছিল। কোম্পানিটি বর্তমানে একটি বৃহৎ মডেল পরিসর অফার করে, যার মধ্যে বেশ কয়েকটি সুপারকার, গ্র্যান্ড টুরার্স এবং একটি এসইউভি রয়েছে। ১৯৫০ এবং ১৯৬০-এর দশকের অনেক প্রাথমিক ফেরারি, নিলামে বিক্রি হওয়া সবচেয়ে ব্যয়বহুল গাড়িগুলির মধ্যে একটি।

## ইতিহাস

## তথ্যসূত্র

## বহিঃসংযোগ
* 
* Ferrari Special Projects listing on Coachbuild.com

বিষয়শ্রেণী:ফেরারি
বিষয়শ্রেণী:ইতালির গাড়ি প্রস্তুতকারক
বিষয়শ্রেণী:ইতালির কোম্পানি
বিষয়শ্রেণী:১৯৪৭-এ প্রতিষ্ঠিত
বিষয়শ্রেণী:বিলাসবহুল মোটরযান প্রস্তুতকারক
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:ইতালীয় মার্কা
বিষয়শ্রেণী:ক্রীড়া গাড়ী প্রস্তুতকারক
বিষয়শ্রেণী:গাড়ির মার্কা